Care este icoana unei căsătorii desăvârşite?


Ei, aceasta este o problemă complicată. Pentru ca o căsătorie să fie desăvârşită, trebuie să respecte cele 11 reguli canonice ale Sfântului Ioan Gură de Aur. Acesta, în secolul al IV-lea, sesiza ce ar trebui să facă o familie pentru ca să existe această tendinţă şi această stare de desăvârşire. Iată câteva dintre aceste reguli:


– să nu se ia neamuri în căsătorie;

– să se învoiască tinerii, adică să nu fie obligaţi de altcineva;

– părinţii să fie de acord cu căsătoria;

– băiatul şi fata să nu stea necăsătoriţi până la o vârstă înaintată;

– mirele şi mireasa să se spovedească şi să se împărtăşească înainte de nuntă;

– în ziua nunţii, mirele şi mireasa, naşii lor şi părinţii lor să asculte Sfânta Liturghie în Sfânta Biserică;

– nunta nu se face cu lăutari, cu muzică;

– mirii nu se împreună decât numai după o zi şi o noapte de la nuntă, întrucât Cununia este o Sfântă Taină;

– în toată vremea căsniciei, creştinii trebuie să nu se împreune Lunea, Miercurea, Vinerea, Sâmbăta şi Duminica, ci numai Marţea şi Joia, exceptând Sfintele Posturi.

Părintele Nicolae Tănase

Extras din ”Soțul ideal, soția ideală”, Ed. Anastasis, Sibiu, 2011, pag. 95-96

Advertisement